b'\n_START_ARTICLE_\nEpendimska celica\n_START_PARAGRAPH_\nEpendimske celice so vrsta nevroglije. Natan\xc4\x8dneje so to epitelijske celice, ki obdajajo mo\xc5\xbeganske prekate (ventrikle) v mo\xc5\xbeganih in hrbteni\xc4\x8dni kanal. So izoprizmatske do visokoprizmatske celice, na apikalni povr\xc5\xa1ini (tj. povr\xc5\xa1ina proti svetlini oz. lumnu) pa so prisotni mikrovili. V mo\xc5\xbeganskih ventriklih skupaj s kapilarami tvorijo horoidni plete\xc5\xbe, ki tvori mo\xc5\xbegansko-hrbtenja\xc4\x8dno teko\xc4\x8dino oz. likvor. Le-ta vpliva na presnovo (metabolizem) mo\xc5\xbeganov in hrbtenja\xc4\x8de ter predstavlja mehansko za\xc5\xa1\xc4\x8dito pred udarci. Med ependimski celicami so prisotni tudi tesni stiki, s pomo\xc4\x8djo katerih nadzorujejo prehod snovi med likvorjem in \xc5\xbeiv\xc4\x8devjem in tako predstavljajo t. i. krvno-likvorsko bariero._NEWLINE_Benigni tumor ependimskih celic, ki se pojavi navadno pri otrocih, se imenuje ependimom, maligna vrsta pa ependimoblastom.'